બ્રાહ્મણોમાં અફેલા ત્રિકાળ સંધ્યા-પૂજા કરવામાં આવતી હતી. હજી પણ અમુક બ્રાહ્મણો એ પરંપરા જાળવી રહ્યા હોય તે શક્ય છે. સંધ્યા ઉપાસના કરવાથી માનવીમાં બ્રહ્મતેજ પ્રગટે છે. આપણે શરૂઆતમાં જોયું હતું તેમ બ્રહ્મતેજ બ્રાહ્મણોની આત્મિક શક્તિ છે. તેમ છતાં એ માન્યતા ભૂલભરેલી છે કે બ્રહ્મતેજ માત્ર બ્રાહ્મણોમાં જ હોઈ શકે. જે વ્યક્તિનું આચરણ, આહાર, વિહાર, વિચાર શુદ્ધ હોય, જે સત્યભાષી હોય, જે વ્યક્તિ સંયમપૂર્વક જીવન જીવતી હોય, જેના બધાં કાર્યો ઉમદા હોય અને જે નિયમિતપણે ઈશ્વરની આરાધના કરતી હોય તેવી કોઈપણ વ્યક્તિ બ્રહ્મતેજ ધરાવવાને અધિકારી છે.